બોટોક્સની જેમ જ આ માત્ર એક ઇન્જેક્શન દ્વારા નાકની સ્કિનને લિફ્ટ કરીને એના આકારમાં ફેરફાર કરવાની પ્રોસેસ વિશે વાત કરતાં કૉસ્મેટો-ડર્મેટોલૉજિસ્ટ સ્વાતિ શ્રીવાસ્તવ કહે છે, ‘સર્જિકલ પ્રોસેસ લાંબી અને પેઇનફુલ હતી અને એમાં રિઝલ્ટની ગૅરન્ટી આપી શકાતી નહોતી. જોકે હવે પૉપ્યુલર થઈ રહેલી નૉન-સર્જિકલ નોઝ-લિફ્ટિંગની ટ્રીટમેન્ટ હાર્ડલી ૧૫ મિનિટની હોય છે, જેમાં નાકના આકારને ચહેરાના આકાર મુજબ ઢાળવામાં આવે છે. આપણા શરીરમાં નાક અને કાન એ બે જ અવયવ એવા છે જેનો સતત ગ્રોથ થતો રહે છે. એટલે જ નાકના શેપમાં મહત્વપૂર્ણ બનેલી આ પ્રોસેસ ખૂબ મહત્વપૂર્ણ બની રહી છે. પહેલાં માત્ર ગ્લૅમર વર્લ્ડ સાથે સંકળાયેલા લોકો જ આ પ્રોસેસ કરાવતા હતા. જોકે હવે સામાન્ય લોકો પણ પોતાના ચહેરાને વધુ સુંદર અને નમણો દેખાડવા માટે આ પ્રોસેસ કરાવતા થયા છે. આગળ કહ્યું એમ નૉન-સર્જિકલ નોઝ-જૉબ અથવા તો નોઝ-લિફ્ટિંગ તરીકે ઓળખાતી આ પ્રોસેસમાં સ્કિનમાં બોટોક્સ ઇન્જેક્ટ કરીને સ્કિનને લિફ્ટ કરવામાં આવે છે. નાક પર પડેલા ઉઝરડા અને ડાઘાઓ પણ આ ટ્રીટમેન્ટથી દૂર થાય છે.’